erhwenkuo/poetry-chinese-zhtw huggingface dataset:
重過文上人院
作者：李涉（唐）

南隨越鳥北燕鴻，松月三年別遠公。無限心中不平事，一宵清話又成空。
雙峰寺得舍弟書
作者：李涉（唐）

暫入松門拜祖師，殷勤再讀塔前碑。回頭忽向尋陽使，太守如今是惠持。
木蘭花
作者：李涉（唐）

碧落真人著紫衣，始堪相並木蘭枝。今朝繞郭花看遍，儘是深村田舍兒。
過招隱寺
作者：李涉（唐）

每憶中林訪惠持，今來正遇早春時。自從休去無心事，唯向高僧說便知。
酬舉生許遇山居
作者：李涉（唐）

琉璃潭上新秋月，清淨泉中智惠珠。不似本宗疏二教，許過雲壑訪潛夫。
春晚遊鶴林寺寄使府諸公
作者：李涉（唐）

野寺尋花春已遲，背巖唯有兩三枝。明朝攜酒猶堪賞，為報春風且莫吹。
題開聖寺
作者：李涉（唐）

宿雨初收草木濃，群鴉飛散下堂鐘。長廊無事僧歸院，盡日門前獨看松。
奉使淮南
作者：李涉（唐）

漢使徵兵詔未休，兩行旌旆接揚州。試上高樓望春色，一年風景盡堪愁。
登北固山亭
作者：李涉（唐）

海繞重山江抱城，隋家宮苑此分明。居人不覺三吳恨，卻笑關河又戰爭。
秋日過員太祝林園
作者：李涉（唐）

望水尋山二裡餘，竹林斜到地仙居。秋光何處堪消日，玄晏先生滿架書。
題武關
作者：李涉（唐）

來往悲歡萬裡心，多從此路計浮沉。皆緣不得空門要，舜葬蒼梧直到今。
題溫泉
作者：李涉（唐）

能使時平四十春，開元聖主得賢臣。當時姚宋並燕許，儘是驪山從駕人。
經溳川館寄使府群公
作者：李涉（唐）

溳川水竹十家餘，漁艇蓬門對岸居。大勝塵中走鞍馬，與他軍府判文書。
葺夷陵幽居
作者：李涉（唐）

負郭依山一徑深，萬竿如朿翠沉沉。從來愛物多成癖，辛苦移家為竹林。
再遊頭陀寺
作者：李涉（唐）

無因暫泊魯陽戈，白髮兼愁日日多。只恐雪晴花便盡，數來山寺亦無他。
看射柳枝
作者：李涉（唐）

玉弝朱弦敕賜弓，新加二鬥得秋風。萬人齊看翻金勒，百步穿楊逐箭空。
寄峽州韋郎中
作者：李涉（唐）

年過五十鬢如絲，不必前程更問師。幸得休耕樂堯化，楚山深處最相宜。
贈田玉卿
作者：李涉（唐）

長安裡巷舊鄰居，未解梳頭五歲餘。今朝嫁得風流婿，歌舞閒時看讀書。
題招隱寺即戴顒舊宅
作者：李涉（唐）

兩崖古樹千般色，一井寒泉數丈冰。欲問前朝戴居士，野煙秋色是丘陵。
山居送僧
作者：李涉（唐）

失意因休便買山，白雲深處寄柴關。若逢城邑人相問，報導花時也不閑。
過襄陽上於司空頔
作者：李涉（唐）

方城漢水舊城池，陵谷依然世自移。歇馬獨來尋故事，逢人唯說峴山碑。
送魏簡能東遊二首
作者：李涉（唐）

獻賦論兵命未通，卻乘羸馬出關東。灞陵原上重回首，十載長安似夢中。燕市悲歌又送君，目隨徵雁過寒雲。孤亭宿處時看劍，莫使塵埃蔽鬥文。
中秋夜君山臺望月
作者：李涉（唐）

大堤花裡錦江前，詩酒同遊四十年。不料中秋最明夜，洞庭湖上見當天。
酬彭伉
作者：李涉（唐）

公孫閣裡見君初，衣錦南歸二十餘。莫歎屈聲猶未展，同年今日在中書。
硤石遇赦
作者：李涉（唐）

天網初開釋楚囚，殘骸已廢自知休。荷蓑不是人間事，歸去滄江有釣舟。
贈龍泉洞塵上人
作者：李涉（唐）

八十山僧眼未昏，獨尋流水到窮源。自言共得龍神語，擬作茅庵住洞門。
題湖臺
作者：李涉（唐）

山有松門江有亭，不勞他處問青冥。有時帶月床舁到，一陣風來酒盡醒。
送妻入道
作者：李涉（唐）

人無回意似波瀾，琴有離聲為一彈。縱使空門再相見，還如秋月水中看。
遇湖州妓宋態宜二首
作者：李涉（唐）

曾識雲仙至小時，芙蓉頭上綰青絲。當時驚覺高唐夢，唯有如今宋玉知。陵陽夜會使君筵，解語花枝出眼前。一從明月西沉海，不見嫦娥二十年。
逢舊二首
作者：李涉（唐）

碧落高高雲萬重，當時孤鶴去無蹤。不期陵穀遷朝市，今日遼東特地逢。將作乘槎去不還，便尋雲海住三山。不知留得支機石，卻逐黃河到世間。
潤州聽暮角
作者：李涉（唐）

江城吹角水茫茫，曲引邊聲怨思長。驚起暮天沙上雁，海門斜去兩三行。
頭陀寺看竹
作者：李涉（唐）

寺前新筍已成竿，策馬重來獨自看。可惜班皮空滿地，無人解取作頭冠。
奉使京西
作者：李涉（唐）

盧龍已複兩河平，烽火樓邊處處耕。何事書生走羸馬，原州城下又添兵。
題連雲堡
作者：李涉（唐）

由來天地有關扃，斷壑連山接杳冥。一出縱知邊上事，滿朝誰信語堪聽。
再宿武關
作者：李涉（唐）

遠別秦城萬裡遊，亂山高下出商州。關門不鎖寒溪水，一夜潺湲送客愁。
長安悶作
作者：李涉（唐）

宵分獨坐到天明，又策羸驂信腳行。每日除書空滿紙，不曾聞有介推名。
和尚書舅見寄
作者：李涉（唐）

欲隨流水去幽棲，喜伴歸雲入虎溪。深謝陳蕃憐寂寞，遠飛芳字警沉迷。
送王六覲巢縣叔父二首
作者：李涉（唐）

巢岸南分戰鳥山，水雲程盡到東關。絃歌自是君家事，莫怪今來一邑閑。長憶山陰舊會時，王家兄弟盡相隨。老來放逐瀟湘路，淚滴秋風引獻之。
偶懷
作者：李涉（唐）

轉知名宦是悠悠，分付空源始到頭。待送妻兒下山了，便隨雲水一生休。
秋夜題夷陵水館
作者：李涉（唐）

凝碧初高海氣秋，桂輪斜落到江樓。三更浦上巴歌歇，山影沉沉水不流。
與梧州劉中丞
作者：李涉（唐）

三代盧龍將相家，五分符竹到天涯。瘴山江上重相見，醉裡同看豆蔻花。
聽多美唱歌
作者：李涉（唐）

黃鶯慢轉引秋蟬，沖斷行雲直入天。一曲梁州聽初了，為君別唱想夫憐。
題澗飲寺
作者：李涉（唐）

百年如夢竟何成，白髮重來此地行。還似蕭郎許玄度，再看庭石悟前生。
題蘇仙宅枯松
作者：李涉（唐）

幾年蒼翠在仙家，一旦枝枯類海槎。不如酸澀棠梨樹，卻佔高城獨放花。
山居
作者：李涉（唐）

一從身世兩相遺，往往關門到午時。想得俗流應大笑，不知年老識便宜。
聽鄰女吟
作者：李涉（唐）

含情遙夜幾人知，閑詠風流小謝詩。還似霓旌下煙露，月邊吹落上清詞。
題宇文秀才櫻桃
作者：李涉（唐）

風光莫佔少年家，白髮殷勤最戀花。今日顛狂任君笑，趁愁得醉眼麻茶。
漢上偶題
作者：李涉（唐）

謫仙唐世遊茲郡，花下聽歌醉眼迷。今日漢江煙樹盡，更無人唱白銅鞮。
送楊敬之倅湖南
作者：李涉（唐）

久嗟塵匣掩青萍，見說除書試一聽。聞君卻作長沙傅，便逐秋風過洞庭。
送孫堯夫赴舉
作者：李涉（唐）

自說軒皇息戰威，萬方無複事戎衣。卻教孫子藏兵法，空把文章向禮闈。
題水月臺
作者：李涉（唐）

平流白日無人愛，橋上閑行若個知。水似晴天天似水，兩重星點碧琉璃。
早春霽後發頭陀寺寄院中
作者：李涉（唐）

紅樓金剎倚晴岡，雨雪初收望漢陽。草檄可中能有暇，迎春一醉也無妨。
哭田布
作者：李涉（唐）

魏師臨陣卻抽營，誰管豺狼作信兵。縱使將軍能伏劍，何人島上哭田橫。
黃葵花
作者：李涉（唐）

此花莫遣俗人看，新染鵝黃色未幹。好逐秋風上天去，紫陽宮女要頭冠。
別南溪二首
作者：李涉（唐）

如雲不厭蒼梧遠，似雁逢春又北飛。唯有隱山溪上月，年年相望兩依依。常歎春泉去不回，我今此去更難來。欲知別後留情處，手種巖花次第開。
井欄砂宿遇夜客
作者：李涉（唐）

暮雨蕭蕭江上村，綠林豪客夜知聞。他時不用逃名姓，世上如今半是君。
謝王連州送海陽圖
作者：李涉（唐）

謝家為郡實風流，畫得青山寄楚囚。驚起草堂寒氣晚，海陽潮水到床頭。
再謫夷陵題長樂寺
作者：李涉（唐）

當時謫宦向夷陵，願得身閑便作僧。誰知漸漸因緣重，羞見長燃一盞燈。
譴謫康州先寄弟渤
作者：李涉（唐）

唯將直道信蒼蒼，可料無名抵憲章。陰騭卻應先有謂，已交鴻雁早隨陽。
贈廖道士
作者：李涉（唐）

膏已明煎信矣哉，二年人世不歸來。庭前為報仙桃樹，今歲花時好好開。
山花
作者：李涉（唐）

六出花開赤玉盤，當中紅濕耐春寒。長安若在五侯宅，誰肯將錢買牡丹。
聽歌
作者：李涉（唐）

颯颯先飛樑上塵，朱唇不動翠眉顰。願得春風吹更遠，直教愁殺滿城人。
送顏覺赴舉
作者：李涉（唐）

顏子將才應四科，料量時輩更誰過。居然一片荊山玉，可怕無人是卞和。
題五松驛
作者：李涉（唐）

雲木蒼蒼數萬株，此中言命的應無。人生不得如松樹，卻遇秦封作大夫。
湘妃廟
作者：李涉（唐）

斑竹林邊有古祠，鳥啼花發盡堪悲。當時惆悵同今日，南北行人可得知。
贈長安小主人
作者：李涉（唐）

上清真子玉童顏，花態嬌羞月思閑。仙路迷人應有術，桃源不必在深山。
邠州詞獻高尚書三首
作者：李涉（唐）

單于都護再分疆，西引雙旌出帝鄉。朝日詔書添戰馬，即聞千騎取河湟。將家難立是威聲，不見多傳衛霍名。一自元和平蜀後，馬頭行處即長城。朔方忠義舊來聞，儘是邠城父子軍。今日兵符歸上將，旄頭不用更妖氛。
遊西林寺
作者：李涉（唐）

十地初心在此身，水能生月即離塵。如今再結林中社，可羨當年會裡人。
題白鹿蘭若
作者：李涉（唐）

只去都門十裡強，竹陰流水繞迴廊。滿城車馬皆知有，每喚同遊盡道忙。
寄趙準乞湘川山居
作者：李涉（唐）

閑說班超有舊居，山橫水曲佔商於。知君不用磻溪石，乞取終年獨釣魚。
曉過函谷關
作者：李涉（唐）

因韓為趙兩遊秦，十月冰霜渡孟津。縱使雞鳴遇關吏，不知餘也是何人。
奉和九弟渤見寄絕句
作者：李涉（唐）

忽啟新緘吟近詩，詩中韻出碧雲詞。且喜陟岡愁已散，登舟只恨渡江遲。
贈友人孩子
作者：李涉（唐）

驪龍頷下亦生珠，便與人間眾寶殊。他時若要追風日，須得君家萬裡駒。
奉宣慰使魚十四郎
作者：李涉（唐）

年才二十眾知名，孤鶴儀容徹骨清。口傳天語來人世，卻逐祥雲上玉京。
題善光寺
作者：李涉（唐）

雲門天竺舊姻緣，臨老移家住玉泉。早到可中溳南寺，免得翻經住幾年。
題宣化寺道光上人居
作者：李涉（唐）

二十年前不繫身，草堂曾與雪為鄰。常思和尚當時語，衣缽留將與此人。
柳枝詞
作者：李涉（唐）

錦池江上柳垂橋，風引蟬聲送寂寥。不必如絲千萬縷，只禁離恨兩三條。
竹枝詞
作者：李涉（唐）

十二山晴花盡開，楚宮雙闕對陽臺。細腰爭舞君沉醉，白日秦兵天下來。
竹裡
作者：李涉（唐）

竹裡編茅倚石根，竹莖疏處見前村。閑眠盡日無人到，自有春風為掃門。
失題
作者：李涉（唐）

華表千年一鶴歸，丹砂為頂雪為衣。泠泠仙語人聽盡，卻向五雲翻翅飛。
送饒州張使君
作者：賈島（唐）

終南雲雨連城闕，去路西江白浪頭。滁上郡齋離昨日，借問泊帆幹謁者，誰人曾聽峽猿愁。
觀冬設上東川楊尚書
作者：賈島（唐）

匏革奏冬非獨樂，軍城未曉啟重門。何時卻入三臺貴，逐遷屬吏隨賓列，撥棹扁舟不忘恩。
巴興作
作者：賈島（唐）

三年未省聞鴻叫，九月何曾見草枯。寒暑氣均思白社，鄉味朔山林果別，北歸期掛海帆孤。
早蟬
作者：賈島（唐）

早蟬孤抱芳槐葉，噪向殘陽意度秋。也任一聲催我老，若問此心嗟歎否，天人不可怨而尤。
投元郎中
作者：賈島（唐）

心在瀟湘歸未期，卷中多是得名詩。高臺聊望清秋色，舊文去歲曾將獻，蒙與人來說始知。
阮籍嘯臺
作者：賈島（唐）

如聞長嘯春風裡，荊棘叢邊訪舊蹤。地接蘇門山近遠，荒臺突兀抵高峰。
滕校書使院小池
作者：賈島（唐）

小池誰見鑿時初，走水南來十裡餘。樓上日斜吹暮角，院中人出鎖遊魚。
送陝府王建司馬
作者：賈島（唐）

司馬雖然聽曉鐘，尚猶高枕恣疏慵。請詩僧過三門水，杜陵惆悵臨相餞，未寢月前多屐蹤。
上穀旅夜
作者：賈島（唐）

世難那堪恨旅遊，龍鍾更是對窮秋。故園千里數行淚，此心不向常人說，倚識平津萬戶侯。
寄無得頭陀
作者：賈島（唐）

夏臘今應三十餘，不離樹下塚間居。貌堪良匠抽毫寫，白衣只在青門裡，心每相親跡且疏。
崔卿池上雙白鷺
作者：賈島（唐）

鷺雛相逐出深籠，頂各有絲莖數同。灑石多霜移足冷，見此池潭卿自鑿，清泠太液底潛通。
送胡道士
作者：賈島（唐）

短褐身披滿漬苔，靈溪深處觀門開。卻從城裡移琴去，丹梯願逐真人上，日夕歸心白髮催。
寄韓潮州愈
作者：賈島（唐）

此心曾與木蘭舟，直到天南潮水頭。隔嶺篇章來華嶽，一夕瘴煙風卷盡，月明初上浪西樓。
酬張籍王建
作者：賈島（唐）

疏林荒宅古坡前，久住還因太守憐。漸老更思深處隱，身是龍鍾應是分，水曹芸閣枉來篇。
逢博陵故人彭兵曹
作者：賈島（唐）

曲陽分散會京華，見說三年住海涯。別後解餐蓬虆子，蹋雪攜琴相就宿，夜深開戶鬥牛斜。
贈牛山人
作者：賈島（唐）

二十年中餌茯苓，致書半是老君經。東都舊住商人宅，古來隱者多能蔔，欲就先生問丙丁。
送於中丞使回紇冊立
作者：賈島（唐）

君立天驕發使車，冊文字字著金書。漸通青塚鄉山盡，旌旗來往幾多日，應向途中見歲除。
送劉侍禦重使江西
作者：賈島（唐）

時當苦熱遠行人，石壁飛泉濺馬身。又到鐘陵知務大，前者已聞廉使薦，兼言有畫靜邊塵。
贈圓上人
作者：賈島（唐）

誦經千紙得為僧，麈尾持行不拂蠅。古塔月高聞咒水，且說近來心裡事，仇讎相對似親朋。
處州李使君改任遂州因寄贈
作者：賈島（唐）

庭樹幾株陰入戶，主人何在客聞蟬。鑰開原上高樓鎖，仙都山水誰能憶，西去風濤書滿船。
酬慈恩寺文鬱上人
作者：賈島（唐）

袈裟影入禁池清，猶憶鄉山近赤城。籬落罅間寒蟹過，聞說又尋南嶽去，無端詩思忽然生。
訪鑒玄師侄
作者：賈島（唐）

維摩青石講初休，緣訪親宗到普州。我有軍持憑弟子，嶽陽溪裡汲寒流。
夜坐
作者：賈島（唐）

蟋蟀漸多秋不淺，蟾蜍已沒夜應深。三更兩鬢幾枝雪，一念雙峰四祖心。
送別
作者：賈島（唐）

門外便伸千里別，無車不得到河梁。高樓直上百餘尺，今日為君南望長。
聞蟬感懷
作者：賈島（唐）

新蟬忽發最高枝，不覺立聽無限時。正遇友人來告別，一心分作兩般悲。
夏夜上穀宿開元寺
作者：賈島（唐）

詩成一夜月中題，便臥松風到曙雞。帶月時聞山鳥語，郡城知近武陵溪。
送於總持歸京
作者：賈島（唐）

出家初隸何方寺，上國西明禦水東。卻見舊房階下樹，別來二十一春風。
崔卿池上鶴
作者：賈島（唐）

月中時叫葉紛紛，不異洞庭霜夜聞。翎羽如今從放長，猶能飛起向孤雲。
登田中丞高亭
作者：賈島（唐）

高亭林表迥嵯峨，獨坐秋宵不寢多。玉兔玉人歌裡出，白雲難似莫相和。
友人婚楊氏催妝
作者：賈島（唐）

不知今夕是何夕，催促陽臺近鏡臺。誰道芙蓉水中種，青銅鏡裡一枝開。
酬朱侍禦望月見寄
作者：賈島（唐）

他寢此時吾不寢，近秋三五日逢晴。相思唯有霜臺月，望盡孤光見卻生。
題韋雲叟草堂
作者：賈島（唐）

新起此堂開北窗，當窗山隔一重江。白茅草苫重重密，愛此秋天夜雨淙。
和韓吏部泛南溪
作者：賈島（唐）

溪裡晚從池岸出，石泉秋急夜深聞。木蘭船共山人上，月映渡頭零落雲。
方鏡
作者：賈島（唐）

背如刀截機頭錦，面似升量澗底泉。銅雀臺南秋日後，照來照去已三年。
酬姚合
作者：賈島（唐）

黍穗豆苗侵古道，晴原午後早秋時。故人相憶僧來說，楊柳無風蟬滿枝。
送靈應上人
作者：賈島（唐）

遍參尊宿遊方久，名嶽奇峰問此公。五月半間看瀑布，青城山裡白雲中。
贈丘先生
作者：賈島（唐）

常言吃藥全勝飯，華嶽松邊採茯神。不遣髭須一莖白，擬為白日上升人。
渡桑幹
作者：賈島（唐）

客舍並州已十霜，歸心日夜憶鹹陽。無端更渡桑幹水，卻望並州是故鄉。
夜期嘯客呂逸人不至
作者：賈島（唐）

逸人期宿石床中，遣我開扉對晚空。不知何處嘯秋月，閑著松門一夜風。
夜集烏行中所居
作者：賈島（唐）

環爐促席複持杯，松院雙扉向月開。座上同聲半先達，名山獨入此心來。
贈梁浦秀才斑竹拄杖
作者：賈島（唐）

揀得林中最細枝，結根石上長身遲。莫嫌滴瀝紅斑少，恰似湘妃淚盡時。
尋石甕寺上方
作者：賈島（唐）

野寺入時春雪後，崎嶇得到此房前。老僧不出迎朝客，已住上方三十年。
早秋寄題天竺靈隱寺
作者：賈島（唐）

峰前峰後寺新秋，絕頂高窗見沃洲。人在定中聞蟋蟀，心憶懸帆身未遂，謝公此地昔年遊。
黎陽寄姚合
作者：賈島（唐）

魏都城裡曾遊熟，才子齋中止泊多。去日綠楊垂紫陌，惆悵心思滑臺北，滿杯濃酒與愁和。
送崔約秀才
作者：賈島（唐）

歸寧彷彿三千里，月向船窗見幾宵。野鼠獨偷高樹果，重入石頭城下寺，南朝杉老未幹燋。
詠懷
作者：賈島（唐）

縱把書看未省勤，一生生計只長貧。可能在世無成事，經年抱疾誰來問，野鳥相過啄木頻。
夏日寄高洗馬
作者：賈島（唐）

三十年來長在客，兩三行淚忽然垂。白衣蒼鬢經過懶，不緣馬死西州去，畫角堪聽是曉吹。
送周判官元範赴越
作者：賈島（唐）

原下相逢便別離，蟬鳴關路使回時。過淮漸有懸帆興，已曾幾遍隨旌旆，去謁荒郊大禹祠。
送羅少府歸牛渚
作者：賈島（唐）

作尉長安始三日，忽思牛渚夢天臺。楚山遠色獨歸去，白雲多處應頻到，寒澗泠泠漱古苔。
題童真上人
作者：賈島（唐）

江上修持積歲年，灘聲未擬住潺湲。誓從五十身披衲，昨宵忽夢遊滄海，萬裡波濤在目前。
贈溫觀主
作者：賈島（唐）

一別羅浮竟未還，觀深廊古院多關。君來幾日行虛洞，弊廬道室雖鄰近，自樂冬陽炙背閑。
賀龐少尹除太常少卿
作者：賈島（唐）

太白山前終日見，十旬假滿擬秋尋。中峰絕頂非無路，省中石鐙陪隨步，唯賞煙霞不厭深。
上邠甯刑司徒
作者：賈島（唐）

箭頭破帖渾無敵，杖底敲球遠有聲。馬走千蹄朝萬乘，不是邢公來鎮此，長安西北未能行。
欲遊嵩嶽留別李少尹益
作者：賈島（唐）

孤策遲回洛水湄，孤禽嘹唳幸人知。嵩嶽望中常待我，微眇此來將敢問，鳳凰何日定歸池。
病鶻吟
作者：賈島（唐）

俊鳥還投高處棲，騰身戛戛下雲梯。有時透霧淩空去，不緣毛羽遭零落，焉肯雄心向爾低。
贈僧
作者：賈島（唐）

從來多是遊山水，省泊禪舟月下濤。初過石橋年尚少，常恐畫工援筆寫，身長七尺有眉毫。
贈翰林
作者：賈島（唐）

清重無過知內制，從前禮絕外庭人。看花在處多隨駕，應憐獨向名場苦，曾十餘年浪過春。
頌德上賈常侍
作者：賈島（唐）

邊臣說使朝天子，發語轟然激夏雷。高節羽書期獨傳，自顧此身無所立，恭談祖德朵頤開。
田將軍書院
作者：賈島（唐）

滿庭花木半新栽，石自平湖遠岸來。筍迸鄰家還長竹，行背曲江誰到此，琴書鎖著未朝回。
投龐少尹
作者：賈島（唐）

閉戶息機搔白首，中庭一樹有清陰。年年不改風塵趣，龐公相識元和歲，眷分依依直至今。
夏夜登南樓
作者：賈島（唐）

水岸寒樓帶月躋，夏林初見嶽陽溪。一點新螢報秋信，不知何處是菩提。
題青龍寺
作者：賈島（唐）

碣石山人一軸詩，終南山北數人知。擬看青龍寺裡月，待無一點夜雲時。
贈李文通
作者：賈島（唐）

營當萬勝岡頭下，誓立千年不朽功。天子手擎新鉞斧，諫官請贈李文通。
題虢州三堂贈吳郎中
作者：賈島（唐）

無窮草樹昔誰栽，新起臨湖白石臺。半岸泥沙孤鶴立，昨夜北樓堪朗詠，虢城初鎖月裴回。
送僧
作者：賈島（唐）

池上時時松雪落，焚香煙起見孤燈。靜夜憶誰來對坐，曲江南岸寺中僧。
三月晦日贈劉評事
作者：賈島（唐）

三月正當三十日，風光別我苦吟身。共君今夜不須睡，未到曉鐘猶是春。
送張道者
作者：賈島（唐）

新歲抱琴何處去，洛陽三十六峰西。生來未識山人面，不得一聽烏夜啼。
題魚尊師院
作者：賈島（唐）

老子堂前花萬樹，先生曾見幾回春。夜煎白石平明吃，不擬教人哭此身。
宿村家亭子
作者：賈島（唐）

床頭枕是溪中石，井底泉通竹下池。宿客未眠過夜半，獨聞山雨到來時。
送稱上人
作者：賈島（唐）

歸蜀擬從巫峽過，何時得入舊房禪。寺中來後誰身化，起塔栽松向野田。
楊秘書新居
作者：賈島（唐）

城角新居鄰靜寺，時從新閣上經樓。南山泉入宮中去，先向詩人門外流。
聽樂山人彈易水
作者：賈島（唐）

朱絲弦底燕泉急，燕將雲孫白日彈。嬴氏歸山陵已掘，聲聲猶帶發沖冠。
經蘇秦墓
作者：賈島（唐）

沙埋古篆折碑文，六國興亡事系君。今日淒涼無處說，亂山秋盡有寒雲。
題戴勝
作者：賈島（唐）

星點花冠道士衣，紫陽宮女化身飛。能傳上界春訊息，若到蓬山莫放歸。
題隱者居
作者：賈島（唐）

雖有柴門常不關，片雲孤木伴身閑。猶嫌住久人知處，見擬移家更上山。
哭孟東野
作者：賈島（唐）

蘭無香氣鶴無聲，哭盡秋天月不明。自從東野先生死，側近雲山得散行。
過京索先生墳
作者：賈島（唐）

京索先生三尺墳，秋風漠漠吐寒雲。從來有恨君多哭，今日何人更哭君。
客思
作者：賈島（唐）

促織聲尖尖似針，更深刺著旅人心。獨言獨語月明裡，驚覺眠童與宿禽。
鹽池院觀鹿
作者：賈島（唐）

條峰五老勢相連，此鹿來從若個邊。別有野麋人不見，一生長飲白雲泉。
黃鵠下太液池
作者：賈島（唐）

高飛空外鵠，下向禁中池。岸印行蹤淺，波搖立影危。來從千里島，舞拂萬年枝。踉蹌孤風起，裴回水沫移。幽音清露滴，野性白雲隨。太液無彈射，靈禽翅不垂。
代舊將
作者：賈島（唐）

舊事說如夢，誰當信老夫。戰場幾處在，部曲一人無。落日收病馬，晴天曬陣圖。猶希聖朝用，自鑷白髭須。
老將
作者：賈島（唐）

膽壯亂須白，金瘡蠹百骸。旌旗猶入夢，歌舞不開懷。燕雀來鷹架，塵埃滿箭靫。自誇勳業重，開府是官階。
春行
作者：賈島（唐）

去去行人遠，塵隨馬不窮。旅情斜日後，春色早煙中。流水穿空館，閑花發故宮。舊鄉千里思，池上綠楊風。
題鄭常侍廳前竹
作者：賈島（唐）

綠竹臨詩酒，嬋娟思不窮。亂枝低積雪，繁葉亞寒風。蕭颯疑泉過，縈回有徑通。侵庭根出土，隔壁筍成叢。疏影紗窗外，清音寶瑟中。捲簾終日看，欹枕幾秋同。萬頃歌王子，千竿伴阮公。露光憐片片，雨潤愛濛濛。嶰穀蠻湖北，湘川灀水東。何如軒檻側，蒼翠嫋長空。
早行
作者：賈島（唐）

早起赴前程，鄰雞尚未鳴。主人燈下別，羸馬暗中行。蹋石新霜滑，穿林宿鳥驚。遠山鐘動後，曙色漸分明。
送人南歸
作者：賈島（唐）

分手向天涯，迢迢泛海波。雖然南地遠，見說北人多。山暖花常發，秋深雁不過。炎方饒勝事，此去莫蹉跎。
送人南遊
作者：賈島（唐）

此別天涯遠，孤舟泛海中。夜行常認火，帆去每因風。蠻國人多富，炎方語不同。雁飛難度嶺，書信若為通。
送道者
作者：賈島（唐）

獨向山中見，今朝又別離。一心無掛住，萬裡獨何之。到處絕煙火，逢人話古時。此行無弟子，白犬自相隨。
風蟬
作者：賈島（唐）

風蟬旦夕鳴，伴葉送新聲。故里客歸盡，水邊身獨行。噪軒高樹合，驚枕暮山橫。聽處無人見，塵埃滿甑生。
清明日園林寄友人
作者：賈島（唐）

今日清明節，園林勝事偏。晴風吹柳絮，新火起廚煙。杜草開三徑，文章憶二賢。幾時能命駕，對酒落花前。
上杜駙馬
作者：賈島（唐）

玉山突兀壓乾坤，出得朱門入戟門。妻是九重天子女，今日澧陽非久駐，佇為霖雨拜新恩。
蓮峰歌
作者：賈島（唐）

錦礫潺湲玉溪水，曉來微雨藤花紫。冉冉山雞紅尾長，陽崖一夢伴雲根，仙菌靈芝夢魂裡。
壯士吟
作者：賈島（唐）

壯士不曾悲，悲即無回期。如何易水上，未歌先淚垂。
題興化園亭
作者：賈島（唐）

破卻千家作一池，不栽桃李種薔薇。薔薇花落秋風起，荊棘滿庭君始知。
竹
作者：賈島（唐）

籬外清陰接藥欄，曉風交戛碧琅玕。子猷沒後知音少，粉節霜筠漫歲寒。
李斯井
作者：賈島（唐）

井存上蔡南門外，置此井時來相秦。斷綆數尋垂古甃，取將寒水是何人。
題詩後
作者：賈島（唐）

二句三年得，一吟雙淚流。知音如不賞，歸臥故山秋。
送友人之南陵
作者：賈島（唐）

莫歎徒勞向宦途，不群氣岸有誰如。南陵暫掌仇香印，少年躍馬同心使，免得詩中道跨驢。
尋人不遇
作者：賈島（唐）

聞說到揚州，吹簫有舊遊。人來多不見，莫是上迷樓。
尋隱者不遇
作者：賈島（唐）

松下問童子，言師採藥去。只在此山中，雲深不知處。
行次漢上
作者：賈島（唐）

習家池沼草萋萋，嵐樹光中信馬蹄。漢主廟前湘水碧，一聲風角夕陽低。
馬嵬
作者：賈島（唐）

長川幾處樹青青，孤驛危樓對翠屏。一自上皇惆悵後，至今來往馬蹄腥。
冬夜送人
作者：賈島（唐）

平明走馬上村橋，花落梅溪雪未消。日短天寒愁送客，楚山無限路迢迢。
句
作者：賈島（唐）

晴風吹柳絮，新火起廚煙。。長江風送客，孤館雨留人。。古岸崩將盡，平沙長未休。。不如牛與羊，猶得日暮歸。。
贈王樞密
作者：王建（唐）

三朝行坐鎮相隨，今上春宮見小時。脫下禦衣先賜著，自是姓同親向說，九重爭得外人知。
早秋過龍武李將軍書齋
作者：王建（唐）

高樹蟬聲秋巷裡，朱門冷靜似閒居。重灌墨畫數莖竹，就中愛讀英雄傳，欲立功勳恐不如。
江陵即事
作者：王建（唐）

瘴雲梅雨不成泥，十裡津樓壓大堤。蜀女下沙迎水客，夜半獨眠愁在遠，北看歸路隔蠻溪。
題花子贈渭州陳判官
作者：王建（唐）

膩如雲母輕如粉，豔勝香黃薄勝蟬。點綠斜蒿新葉嫩，況複蕭郎有情思，可憐春日鏡臺前。
送從侄擬赴江陵少尹
作者：王建（唐）

江陵少尹好閑官，親故皆來勸自寬。無事日長貧不易，應向章華臺下醉，莫沖雲雨夜深寒。
華清宮感舊
作者：王建（唐）

塵到朝元邊使急，千官夜發六龍回。輦前月照羅衫淚，有時雲外聞天樂，知是先皇沐浴來。
九仙公主舊莊
作者：王建（唐）

仙居五裡外門西，石路親回禦馬蹄。天使來栽宮裡樹，樓上鳳凰飛去後，白雲紅葉屬山雞。
郭家溪亭
作者：王建（唐）

高亭望見長安樹，春草岡西舊院斜。光動綠煙遮岸竹，妝閣書樓傾側盡，雲山新賣與官家。
題金家竹溪
作者：王建（唐）

少年因病離天仗，乞得歸家自養身。買斷竹溪無別主，鄉使到來常款語，還聞世上有功臣。
題應聖觀
作者：王建（唐）

精思堂上畫三身，回作仙宮度美人。賜額禦書金字貴，頭白女冠猶說得，薔薇不似已前春。
同於汝錫遊降聖觀
作者：王建（唐）

秦時桃樹滿山坡，騎鹿先生降大羅。路盡溪頭逢地少，聞說開元齋醮日，曉移行漏帝親過。
逍遙翁溪亭
作者：王建（唐）

逍遙翁在此裴回，帝改溪名起石臺。車馬到春常借問，無主青山何所直，賣供官稅不如灰。
尋李山人不遇
作者：王建（唐）

山客長須少在時，溪中放鶴洞中棋。生金有氣尋還遠，從頭石上留名去，獨向南峰問老師。
題石甕寺
作者：王建（唐）

青崖白石夾城東，泉脈鐘聲內裡通。地壓龍蛇山色別，天子親題詩總在，畫扉長鎖碧龕中。
早登西禪寺閣
作者：王建（唐）

上方臺殿第三層，朝壁紅窗日氣凝。煙霧開時分遠寺，莫說城南月燈閣，自諸樓看總難勝。
題江寺兼求藥子
作者：王建（唐）

隋朝舊寺楚江頭，深謝師僧引客遊。空賞野花無過夜，願乞野人三兩粒，歸家將助小庭幽。
題詵法師院
作者：王建（唐）

三年說戒龍宮裡，巡禮還來向水行。多愛貧窮人遠請，僧院不求諸處好，轉經唯有一窗明。
酬於汝錫曉雪見寄
作者：王建（唐）

欲明天色白漫漫，打葉穿簾雪未幹。薄落階前人踏盡，勞動更裁新樣綺，紅燈一夜剪刀寒。
從軍後寄山中友人
作者：王建（唐）

愛仙無藥住溪貧，脫卻山衣事漢臣。夜半聽雞梳白髮，勞動先生遠相示，別來弓箭不離身。
寄汴州令狐相公
作者：王建（唐）

三軍江口擁雙旌，虎帳長開自教兵。機鎖惡徒狂寇盡，秋日梁王池閣好，新歌散入管絃聲。
別李贊侍禦
作者：王建（唐）

同受艱難驃騎營，半年中聽揭槍聲。草頭送酒驅村樂，薦書自入無訊息，賣盡寒衣卻出城。
和蔣學士新授章服
作者：王建（唐）

五色箱中絳服春，笏花成就白魚新。看宣賜處驚回眼，翰林同賀文章出，驚動茫茫下界人。
歲晚自感
作者：王建（唐）

人皆欲得長年少，無那排門白髮催。一向破除愁不盡，瀝酒願從今日後，更逢二十度花開。
昭應官舍
作者：王建（唐）

痴頑終日羨人閑，卻喜因官得近山。斜對寺樓分寂寂，文案把來看未會，雖書一字甚慚顏。
寄舊山僧
作者：王建（唐）

因依老宿發心初，半學修心半讀書。雪後每常同席臥，一向風塵取煩惱，不知衰病日難除。
武陵春日
作者：王建（唐）

尋春何事卻悲涼，春到他鄉憶故鄉。秦女洞桃欹澗碧，不似冥心叩塵寂，玉編金軸有仙方。
寄分司張郎中
作者：王建（唐）

一別京華年歲久，卷中多見嶺南詩。聲名已壓眾人上，青天白日當頭上，會有求閑不得時。
上武元衡相公
作者：王建（唐）

旌旗坐鎮蜀江雄，帝命重開舊合崇。褒貶唐書天曆上，長得蕭何為國相，自西流水盡朝宗。
上張弘靖相公
作者：王建（唐）

傳封三世盡河東，家佔中條第一峰。旱歲天教作霖雨，卑散自知霄漢隔，若為門下賜從容。
上裴度舍人
作者：王建（唐）

小松雙對鳳池開，履跡衣香逼上臺。天意皆從彩毫出，仙侶何因記名姓，縣丞頭白走塵埃。
上杜元穎相公
作者：王建（唐）

學士金鑾殿後居，天中行坐侍龍輿。承恩不許離床謝，閑曹散吏無相識，猶記荊州拜謁初。
贈盧汀諫議
作者：王建（唐）

青蛾不得在床前，空室焚香獨自眠。功證詩篇離景象，近見蘭臺諸吏說，禦詩新集未教傳。
賀楊巨源博士拜虞部員外
作者：王建（唐）

合歸蘭署已多時，上得金梯亦未遲。兩省郎官開道路，殘著幾丸仙藥在，分張還遣病夫知。
贈郭將軍
作者：王建（唐）

承恩新拜上將軍，當直巡更近五雲。天下表章經院過，向晚臨階看號簿，眼前風景任支分。
贈田將軍
作者：王建（唐）

初從學院別先生，便領偏師得戰名。大小獨當三百陣，自執金吾長上直，蓬萊宮裡夜巡更。
贈胡泟將軍
作者：王建（唐）

書生難得是金吾，近日登科記總無。半夜進儺當玉殿，恐要蕃中新道路，指揮重畫五城圖。
留別田尚書
作者：王建（唐）

擬報平生未殺身，難離門館起居頻。不看匣裡釵頭古，朝天路在驪山下，專望紅旗拜舊塵。
送唐大夫罷節歸山
作者：王建（唐）

年少平戎老學仙，表求骸骨乞生全。不堪腰下懸金印，人間雞犬同時去，遙聽笙歌隔水煙。
送司空神童
作者：王建（唐）

杏花壇上授書時，不廢中庭趁蝶飛。暗寫五經收部秩，獨向鳳城持薦表，萬人叢裡有光輝。
送振武張尚書
作者：王建（唐）

迴天轉地是將軍，扶助春宮上五雲。撫背恩雖同骨肉，閑即單於臺下獵，威聲直到海西聞。
送吳諫議上饒州
作者：王建（唐）

鄱陽太守是真人，琴在床頭籙在身。曾向先皇邊諫事，淨掃水堂無侍女，下街唯共鶴殷勤。
贈閻少保
作者：王建（唐）

髭須雖白體輕健，九十三來卻少年。問事愛知天寶裡，侍女常時教合藥，亦聞私地學求仙。
送魏州李相公
作者：王建（唐）

百代功勳一日成，三年五度換雙旌。閑來不對人論戰，當朝面受新恩去，算料妖星不敢生。
贈索暹將軍
作者：王建（唐）

渾身著箭瘢猶在，萬槊千刀總過來。輪劍直沖生馬隊，淚滴先皇階下土，南衙班裡趁朝回。
贈王屋道士赴詔
作者：王建（唐）

玉皇符詔下天壇，玳瑁頭簪白角冠。鶴遣院中童子養，能斷世間腥血味，長生只要一丸丹。
贈王處士
作者：王建（唐）

松樹當軒雪滿池，青山掩障碧紗幮。鼠來案上常偷水，世間有似君應少，便乞從今作我師。
洛中張籍新居
作者：王建（唐）

最是城中閒靜處，更回門向寺前開。雲山且喜重重見，自君移到無多日，牆上人名滿綠苔。
題裴處士碧虛溪居
作者：王建（唐）

鳥聲真似深山裡，平地人間自不同。春圃紫芹長卓卓，細問來時從近遠，溪名載入縣圖中。
送阿史那將軍安西迎舊使靈櫬
作者：王建（唐）

漢家都護邊頭沒，舊將麻衣萬裡迎。陰地背行山下火，卻入杜陵秋巷裡，路人來去讀銘旌。
贈崔禮駙馬
作者：王建（唐）

鳳凰樓閣連宮樹，天子崔郎自愛貧。金埒減添栽藥地，一月一回陪內宴，馬蹄猶厭踏香塵。
贈太清盧道士
作者：王建（唐）

上清道士未昇天，南嶽中華作散仙。書賣八分通字學，想向諸山尋禮遍，卻回還守老君前。
送宮人入道
作者：王建（唐）

休梳叢鬢洗紅妝，頭戴芙蓉出未央。弟子抄將歌遍疊，發願蓬萊見王母，卻歸人世施仙方。
上李吉甫相公
作者：王建（唐）

聖朝齊賀說逢殷，霄漢無雲日月真。金鼎調和天膳美，曾向山東為散吏，當今竇憲是賢臣。
上李益庶子
作者：王建（唐）

紫煙樓閣碧紗亭，上界詩仙獨自行。奇險驅回還寂寞，昏思願因秋露洗，幸容階下禮先生。
題元郎中新宅
作者：王建（唐）

近移松樹初栽藥，經帙書簽一切新。鋪設暖房迎道士，惟有好詩名字出，倍教年少損心神。
初授太府丞言懷
作者：王建（唐）

除書亦下屬微班，喚作官曹便不閑。檢案事多關市井，此去仙宮無一裡，遙看松樹眾家攀。
贈李愬僕射
作者：王建（唐）

唐州將士死生同，盡逐雙旌舊鎮空。獨破淮西功業大，次第各分茅土貴，殊勳並在一門中。
書贈舊渾二曹長
作者：王建（唐）

二年同在華清下，入縣門中最近鄰。替飲觥籌知戶小，僮僕使來傳語熟，至今行酒校殷勤。
上崔相公
作者：王建（唐）

枯桂衰蘭一遍春，唯將道德定君臣。施行聖澤山川潤，應憐老病無知己，自別溪中滿鬢塵。
寄楊十二秘書
作者：王建（唐）

初移古寺正南方，靜是浮山遠是莊。人定猶行背街鼓，閑出天門醉騎馬，可憐蓬閣秘書郎。
謝田贊善見寄
作者：王建（唐）

五侯三任未相稱，頭白如絲作縣丞。錯判符曹群吏笑，年少力生猶不敵，況加憔悴悶騰騰。
晚秋病中
作者：王建（唐）

萬事風吹過耳輪，貧兒活計亦曾聞。偶逢新語書紅葉，病多體痛無心力，更被頭邊藥氣燻。
薛二十池亭
作者：王建（唐）

每個樹邊消一日，繞池行匝又須行。異花多是非時有，浮萍著岸風吹歇，水面無塵晚更清。
故梁國公主池亭
作者：王建（唐）

平陽池館枕秦川，門鎖南山一朵煙。素柰花開西子面，寂寞空餘歌舞地，玉簫聲絕鳳歸天。
題柱國寺
作者：王建（唐）

皇帝施錢修此院，半居天上半人間。丹梯暗出三重閣，行香天使長相續，早起離城日午還。
昭應官舍書事
作者：王建（唐）

縣在華清宮北面，曉看樓殿正相當。慶雲出處依時報，兩衙早被官拘束，登閣巡溪亦屬忙。
昭應李郎中見貽佳作次韻奉酬
作者：王建（唐）

窗戶風涼四面開，陶公愛晚上高臺。中庭不熱青山入，諸生圍繞新篇讀，玉闕仙官少此才。
閑說
作者：王建（唐）

桃花百葉不成春，鶴壽千年也未神。秦隴州緣鸚鵡貴，鼓動六街騎馬出，相逢總是學狂人。
自傷
作者：王建（唐）

衰門海內幾多人，滿眼公卿總不親。四授官資元七品，獨自在家長似客，黃昏哭向野田春。
田侍中宴席
作者：王建（唐）

香薰羅幕暖成煙，火照中庭燭滿筵。整頓舞衣呈玉腕，雖是沂公門下客，爭將肉眼看雲天。
寒食日看花
作者：王建（唐）

早入公門到夜歸，不因寒食少閒時。顛狂繞樹猿離鎖，老來自喜身無事，仰面西園得詠詩。
和少府崔卿微雪早朝
作者：王建（唐）

蓬萊春雪曉猶殘，點地成花繞百官。已傍祥鸞迷殿角，粉畫南山稜郭出，初晴一半隔雲看。
和胡將軍寓直
作者：王建（唐）

宮鴉棲定禁槍攢，樓殿深嚴月色寒。進狀直穿金戟槊，遙見正南宣不坐，新栽松樹喚人看。
春日五門西望
作者：王建（唐）

百官朝下五門西。塵起春風過玉堤。黃帕蓋鞍呈了馬，唯有教坊南草綠，古苔陰地冷淒淒。
長安早春
作者：王建（唐）

霏霏漠漠繞皇州，銷雪欺寒不自由。先向紅妝添曉夢，每度暗來還暗去，今年須遣蝶遲留。
早春病中
作者：王建（唐）

日日春風階下起，不吹光彩上寒株。師教絳服禳衰月，世間方法從誰問，臥處還看藥草圖。
上陽宮
作者：王建（唐）

上陽花木不曾秋，洛水穿宮處處流。畫閣紅樓宮女笑，曾讀列仙王母傳，九天未勝此中游。
李處士故居
作者：王建（唐）

露濃煙重草萋萋，樹映闌幹柳拂堤。一院落花無客醉，風景宛然人自改，卻經門外馬頻嘶。
寄賈島
作者：王建（唐）

盡日吟詩坐忍饑，萬人中覓似君稀。僮眠冷榻朝猶臥。驢放秋田夜不歸。傍暖旋收紅落葉，覺寒猶著舊生衣。曲江池畔時時到，為愛鸕鷀雨後飛。
村居即事
作者：王建（唐）

休看小字大書名，向日持經眼卻明。時過無心求富貴，斜月照房新睡覺，西峰半夜鶴來聲。
維揚冬末寄幕中二從事
作者：王建（唐）

江上數株桑棗樹，自從離亂更荒涼。那堪旅館經殘臘，故人多在芙蓉幕，應笑孜孜道未光。
寄杜侍禦
作者：王建（唐）

何須服藥覓昇天，粉閣為郎即是仙。買宅但幽從索價，道氣清凝分曉爽，詩情冷瘦滴秋鮮。學通儒釋三千卷，破除心力緣書癖，傷瘦花枝為酒顛。今日總來歸聖代，
寄上韓愈侍郎
作者：王建（唐）

重登大學領儒流，學浪詞鋒壓九州。不以雄名疏野賤，敘述異篇經總別，鞭驅險句最先投。碑文合遣貞魂謝，參來擬設官人禮，朝退多逢月閣遊。見說雲泉求住處，
贈華州鄭大夫
作者：王建（唐）

此官出入鳳池頭，通化門前第一州。少華山雲當驛起，報狀拆開知足雨，赦書宣過喜無囚。自來不說雙旌貴，
寄賀田侍中東平功成
作者：王建（唐）

使回高品滿城傳，親見沂公在陣前。百里旗幡沖即斷，營被數驚乘勢破，將經頻敗遂生全。密招殘寇防人覺，開通州縣斜連海，交割山河直到燕。戰馬散驅還逐草，唐史上頭功第一，春風雙節好朝天。
送裴相公上太原
作者：王建（唐）

還攜堂印向並州，將相兼權是武侯。時難獨當天下事，朱架早朝立劍戟，綠槐殘雨看張油。遙知塞雁從今好，千群白刃兵迎節，十對紅妝妓打球。聖主分明交暫去，
奉和聖制賜史供奉曲江宴應制
作者：王維（唐）

侍從有鄒枚，瓊筵就水開。言陪柏梁宴，新下建章來。對酒山河滿，移舟草樹回。天文同麗日，駐景惜行杯。
從岐王過楊氏別業應教
作者：王維（唐）

楊子談經所，淮王載酒過。興闌啼鳥換，坐久落花多。徑轉回銀燭，林開散玉珂。嚴城時未啟，前路擁笙歌。
從岐王夜宴衛家山池應教
作者：王維（唐）

座客香貂滿，宮娃綺幔張。澗花輕粉色，山月少燈光。積翠紗窗暗，飛泉繡戶涼。還將歌舞出，歸路莫愁長。
早朝
作者：王維（唐）

柳暗百花明，春深五鳳城。城烏睥睨曉，宮井轆轤聲。方朔金門侍，班姬玉輦迎。仍聞遣方士，東海訪蓬瀛。
同崔員外秋宵寓直
作者：王維（唐）

建禮高秋夜，承明候曉過。九門寒漏徹，萬井曙鐘多。月迥藏珠鬥，雲消出絳河。更慚衰朽質，南陌共鳴珂。
輞川閒居贈裴秀才迪
作者：王維（唐）

寒山轉蒼翠，秋水日潺湲。倚杖柴門外，臨風聽暮蟬。渡頭餘落日，墟裡上孤煙。複值接輿醉，狂歌五柳前。
寄荊州張丞相
作者：王維（唐）

所思竟何在，悵望深荊門。舉世無相識，終身思舊恩。方將與農圃，藝植老丘園。目盡南飛雁，何由寄一言。
冬晚對雪憶胡居士家
作者：王維（唐）

寒更傳曉箭，清鏡覽衰顏。隔牖風驚竹，開門雪滿山。灑空深巷靜，積素廣庭閑。借問袁安舍，翛然尚閉關。
和尹諫議史館山池
作者：王維（唐）

雲館接天居，霓裳侍玉除。春池百子外，芳樹萬年餘。洞有仙人籙，山藏太史書。君恩深漢帝，且莫上空虛。
奉和楊駙馬六郎秋夜即事
作者：王維（唐）

高樓月似霜，秋夜鬱金堂。對坐彈盧女，同看舞鳳凰。少兒多送酒，小玉更焚香。結束平陽騎，明朝入建章。
酬虞部蘇員外過藍田別業不見留之作
作者：王維（唐）

貧居依谷口，喬木帶荒村。石路枉回駕，山家誰候門。漁舟膠凍浦，獵火燒寒原。唯有白雲外，疏鐘聞夜猿。
酬比部楊員外暮宿琴臺朝躋書閣率爾見贈之作
作者：王維（唐）

舊簡拂塵看，鳴琴候月彈。桃源迷漢姓，松樹有秦官。空穀歸人少，青山背日寒。羨君棲隱處，遙望白雲端。
酬嚴少尹徐舍人見過不遇
作者：王維（唐）

公門暇日少，窮巷故人稀。偶值乘籃輿，非關避白衣。不知炊黍谷，誰解掃荊扉。君但傾茶碗，無妨騎馬歸。
酬張少府
作者：王維（唐）

晚年唯好靜，萬事不關心。自顧無長策，空知返舊林。松風吹解帶，山月照彈琴。君問窮通理，漁歌入浦深。
酬賀四贈葛巾之作
作者：王維（唐）

野巾傳惠好，茲貺重兼金。嘉此幽棲物，能齊隱吏心。早朝方暫掛，晚沐複來簪。坐覺囂塵遠，思君共入林。
送丘為落第歸江東
作者：王維（唐）

憐君不得意，況複柳條春。為客黃金盡，還家白髮新。五湖三畝宅，萬裡一歸人。知爾不能薦，羞稱獻納臣。
送李判官赴東江
作者：王維（唐）

聞道皇華使，方隨皂蓋臣。封章通左語，冠冕化文身。樹色分揚子，潮聲滿富春。遙知辨璧吏，恩到泣珠人。
送封太守
作者：王維（唐）

忽解羊頭削，聊馳熊首轓。揚舲發夏口，按節向吳門。帆映丹陽郭，楓攢赤岸村。百城多候吏，露冕一何尊。
送嚴秀才還蜀
作者：王維（唐）

寧親為令子，似舅即賢甥。別路經花縣，還鄉入錦城。山臨青塞斷，江向白雲平。獻賦何時至，明君憶長卿。
送張判官赴河西
作者：王維（唐）

單車曾出塞，報國敢邀勳。見逐張徵虜，今思霍冠軍。沙平連白雲，蓬捲入黃雲。慷慨倚長劍，高歌一送君。
送岐州源長史歸
作者：王維（唐）

握手一相送，心悲安可論。秋風正蕭索，客散孟嘗門。故驛通槐裡，長亭下槿原。徵西舊旌節，從此向河源。
送張道士歸山
作者：王維（唐）

先生何處去，王屋訪茅君。別婦留丹訣，驅雞入白雲。人間若剩住，天上複離群。當作遼城鶴，仙歌使爾聞。
同崔興宗送衡嶽瑗公南歸
作者：王維（唐）

言從石菌閣，新下穆陵關。獨向池陽去，白雲留故山。綻衣秋日裡，洗缽古松間。一施傳心法，唯將戒定還。
送錢少府還藍田
作者：王維（唐）

草色日向好，桃源人去稀。手持平子賦，目送老萊衣。每候山櫻發，時同海燕歸。今年寒食酒，應是返柴扉。
送丘為往唐州
作者：王維（唐）

宛洛有風塵，君行多苦辛。四愁連漢水，百口寄隨人。槐色陰清晝，楊花惹暮春。朝端肯相送，天子繡衣臣。
送元中丞轉運江淮
作者：王維（唐）

薄賦歸天府，輕徭賴使臣。歡沾賜帛老，恩及卷綃人。去問珠官俗，來經石砝春。東南禦亭上，莫使有風塵。
送崔九興宗遊蜀
作者：王維（唐）

送君從此去，轉覺故人稀。徒禦猶回首，田園方掩扉。出門當旅食，中路授寒衣。江漢風流地，遊人何歲歸。
送崔興宗
作者：王維（唐）

已恨親皆遠，誰憐友複稀。君王未西顧，遊宦盡東歸。塞迥山河淨，天長雲樹微。方同菊花節，相待洛陽扉。
送平澹然判官
作者：王維（唐）

不識陽關路，新從定遠侯。黃雲斷春色，畫角起邊愁。瀚海經年到，交河出塞流。須令外國使，知飲月氏頭。
送劉司直赴安西
作者：王維（唐）

絕域陽關道，胡沙與塞塵。三春時有雁，萬裡少行人。苜蓿隨天馬，葡萄逐漢臣。當令外國懼，不敢覓和親。
送趙都督赴代州得青字
作者：王維（唐）

天官動將星，漢上柳條青。萬裡鳴刁鬥，三軍出井陘。忘身辭鳳闕，報國取龍庭。豈學書生輩，窗間老一經。
送方城韋明府
作者：王維（唐）

遙思葭菼際，寥落楚人行。高鳥長淮水，平蕪故郢城。使車聽雉乳，縣鼓應雞鳴。若見州從事，無嫌手板迎。
送李員外賢郎
作者：王維（唐）

少年何處去，負米上銅梁。借問阿戎父，知為童子郎。魚箋請詩賦，橦布作衣裳。薏苡扶衰病，歸來幸可將。
送梓州李使君
作者：王維（唐）

萬壑樹參天，千山響杜鵑。山中一夜雨，樹杪百重泉。漢女輸橦布，巴人訟芋田。文翁翻教授，不敢依先賢。
送張五諲歸宣城
作者：王維（唐）

五湖千萬裡，況複五湖西。漁浦南陵郭，人家春穀溪。欲歸江淼淼，未到草萋萋。憶想蘭陵鎮，可宜猿更啼。
送友人南歸
作者：王維（唐）

萬裡春應盡，三江雁亦稀。連天漢水廣，孤客郢城歸。鄖國稻苗秀，楚人菰米肥。懸知倚門望，遙識老萊衣。
送賀遂員外外甥
作者：王維（唐）

南國有歸舟，荊門溯上流。蒼茫葭菼外，雲水與昭丘。檣帶城烏去，江連暮雨愁。猿聲不可聽，莫待楚山秋。
送楊長史赴果州
作者：王維（唐）

褒斜不容幰，之子去何之。鳥道一千里，猿聲十二時。官橋祭酒客，山木女郎祠。別後同明月，君應聽子規。
送邢桂州
作者：王維（唐）

鐃吹喧京口，風波下洞庭。赭圻將赤岸，擊汰複揚舲。日落江湖白，潮來天地青。明珠歸合浦，應逐使臣星。
送宇文三赴河西充行軍司馬
作者：王維（唐）

橫吹雜繁笳，邊風卷塞沙。還聞田司馬，更逐李輕車。蒲類成秦地，莎車屬漢家。當令犬戎國，朝聘學昆邪。
送孫二
作者：王維（唐）

郊外誰相送，夫君道術親。書生鄒魯客，才子洛陽人。祖席依寒草，行車起暮塵。山川何寂寞，長望淚沾巾。
送崔三往密州覲省
作者：王維（唐）

南陌去悠悠，東郊不少留。同懷扇枕戀，獨念倚門愁。路繞天山雪，家臨海樹秋。魯連功未報，且莫蹈滄洲。
送孟六歸襄陽
作者：王維（唐）

杜門不復出，久與世情疏。以此為良策，勸君歸舊廬。醉歌田舍酒，笑讀古人書。好是一生事，無勞獻子虛。
初出濟州別城中故人
作者：王維（唐）

微官易得罪，謫去濟川陰。執政方持法，明君照此心。閭閻河潤上，井邑海雲深。縱有歸來日，各愁年鬢侵。
與盧象集朱家
作者：王維（唐）

主人能愛客，終日有逢迎。貰得新豐酒，複聞秦女箏。柳條疏客舍，槐葉下秋城。語笑且為樂，吾將達此生。
登裴秀才迪小臺
作者：王維（唐）

端居不出戶，滿目望雲山。落日鳥邊下，秋原人外閑。遙知遠林際，不見此簷間。好客多乘月，應門莫上關。
遊李山人所居因題屋壁
作者：王維（唐）

世上皆如夢，狂來止自歌。問年松樹老，有地竹林多。藥倩韓康賣，門容尚子過。翻嫌枕蓆上，無那白雲何。
過崔駙馬山池
作者：王維（唐）

畫樓吹笛妓，金碗酒家胡。錦石稱貞女，青松學大夫。脫貂貰桂醑，射雁與山廚。聞道高陽會，愚公穀正愚。
過福禪師蘭若
作者：王維（唐）

巖壑轉微徑，雲林隱法堂。羽人飛奏樂，天女跪焚香。竹外峰偏曙，藤陰水更涼。欲知禪坐久，行路長春芳。
過香積寺
作者：王維（唐）

不知香積寺，數裡入雲峰。古木無人徑，深山何處鐘。泉聲咽危石，日色冷青松。薄暮空潭曲，安禪製毒龍。
過感化寺曇興上人山院
作者：王維（唐）

暮持筇竹杖，相待虎溪頭。催客聞山響，歸房逐水流。野花叢發好，穀鳥一聲幽。夜坐空林寂，松風直似秋。
夏日過青龍寺謁操禪師
作者：王維（唐）

龍鍾一老翁，徐步謁禪宮。欲問義心義，遙知空病空。山河天眼裡，世界法身中。莫怪銷炎熱，能生大地風。
登辨覺寺
作者：王維（唐）

竹徑從初地，蓮峰出化城。窗中三楚盡，林上九江平。軟草承趺坐，長松響梵聲。空居法雲外，觀世得無生。
喜祖三至留宿
作者：王維（唐）

門前洛陽客，下馬拂征衣。不枉故人駕，平生多掩扉。行人返深巷，積雪帶餘暉。早歲同袍者，高車何處歸。
黎拾遺昕裴秀才迪見過秋夜對雨之作
作者：王維（唐）

促織鳴已急，輕衣行向重。寒燈坐高館，秋雨聞疏鐘。白法調狂象，玄言問老龍。何人顧蓬徑，空愧求羊蹤。
慕容承攜素饌見過
作者：王維（唐）

紗帽烏皮幾，閒居懶賦詩。門看五柳識，年算六身知。靈壽君王賜，雕胡弟子炊。空勞酒食饌，持底解人頤。
晚春嚴少尹與諸公見過
作者：王維（唐）

松菊荒三徑，圖書共五車。烹葵邀上客，看竹到貧家。鵲乳先春草，鶯啼過落花。自憐黃發暮，一倍惜年華。
鄭果州相過
作者：王維（唐）

麗日照殘春，初晴草木新。床前磨鏡客，樹下灌園人。五馬驚窮巷，雙童逐老身。中廚辦粗飯，當恕阮家貧。
山居秋暝
作者：王維（唐）

空山新雨後，天氣晚來秋。明月松間照，清泉石上流。竹喧歸浣女，蓮動下漁舟。隨意春芳歇，王孫自可留。
終南別業
作者：王維（唐）

中歲頗好道，晚家南山陲。興來每獨往，勝事空自知。行到水窮處，坐看雲起時。偶然值林叟，談笑無還期。
歸嵩山作
作者：王維（唐）

清川帶長薄，車馬去閑閑。流水如有意，暮禽相與還。荒城臨古渡，落日滿秋山。迢遞嵩高下，歸來且閉關。
歸輞川作
作者：王維（唐）

谷口疏鐘動，漁樵稍欲稀。悠然遠山暮，獨向白雲歸。菱蔓弱難定，楊花輕易飛。東皋春草色，惆悵掩柴扉。
韋給事山居
作者：王維（唐）

幽尋得此地，詎有一人曾。大壑隨階轉，群山入戶登。庖廚出深竹，印綬隔垂藤。即事辭軒冕，誰雲病未能。
山居即事
作者：王維（唐）

寂寞掩柴扉，蒼茫對落暉。鶴巢松樹遍，人訪蓽門稀。綠竹含新粉，紅蓮落故衣。渡頭煙火起，處處採菱歸。
終南山
作者：王維（唐）

太乙近天都，連山接海隅。白雲回望合，青靄入看無。分野中峰變，陰晴眾壑殊。欲投人處宿，隔水問樵夫。
輞川閒居
作者：王維（唐）

一從歸白社，不復到青門。時倚簷前樹，遠看原上村。青菰臨水拔，白鳥向山翻。寂寞於陵子，桔槔方灌園。
春園即事
作者：王維（唐）

宿雨乘輕屐，春寒著弊袍。開畦分白水，間柳發紅桃。草際成棋局，林端舉桔槔。還持鹿皮幾，日暮隱蓬蒿。
淇上田園即事
作者：王維（唐）

屏居淇水上，東野曠無山。日隱桑柘外，河明閭井間。牧童望村去，獵犬隨人還。靜者亦何事，荊扉乘晝關。
涼州郊外遊望
作者：王維（唐）

野老才三戶，邊村少四鄰。婆娑依裡社，簫鼓賽田神。灑酒澆芻狗，焚香拜木人。女巫紛屢舞，羅襪自生塵。
觀獵
作者：王維（唐）

風勁角弓鳴，將軍獵渭城。草枯鷹眼疾，雪盡馬蹄輕。忽過新豐市，還歸細柳營。回看射鵰處，千里暮雲平。
春日上方即事
作者：王維（唐）

好讀高僧傳，時看辟穀方。鳩形將刻仗，龜殼用支床。柳色青山映，梨花夕鳥藏。北窗桃李下，閑坐但焚香。
漢江臨泛
作者：王維（唐）

楚塞三湘接，荊門九派通。江流天地外，山色有無中。郡邑浮前浦，波瀾動遠空。襄陽好風日，留醉與山翁。
泛前陂
作者：王維（唐）

秋空自明迥，況複遠人間。暢以沙際鶴，兼之雲外山。澄波澹將夕，清月皓方閑。此夜任孤棹，夷猶殊未還。
登河北城樓作
作者：王維（唐）

井邑傅巖上，客亭雲霧間。高城眺落日，極浦映蒼山。岸火孤舟宿，漁家夕鳥還。寂寥天地暮，心與廣川閑。
千塔主人
作者：王維（唐）

逆旅逢佳節，征帆未可前。窗臨汴河水，門渡楚人船。雞犬散墟落，桑榆蔭遠田。所居人不見，枕蓆生雲煙。
使至塞上
作者：王維（唐）

單車欲問邊，屬國過居延。徵蓬出漢塞，歸雁入胡天。大漠孤煙直，長河落日圓。蕭關逢候吏，都護在燕然。
晚春歸思
作者：王維（唐）

新妝可憐色，落日卷羅帷。爐氣清珍簟，牆陰上玉墀。春蟲飛網戶，暮雀隱花枝。向晚多愁思，閑窗桃李時。
戲題示蕭氏甥
作者：王維（唐）

憐爾解臨池，渠爺未學詩。老夫何足似，弊宅倘因之。蘆筍穿荷葉，菱花罥雁兒。郗公不易勝，莫著外家欺。
秋夜獨坐
作者：王維（唐）

獨坐悲雙鬢，空堂欲二更。雨中山果落，燈下草蟲鳴。白髮終難變，黃金不可成。欲知除老病，唯有學無生。
待儲光羲不至
作者：王維（唐）

重門朝已啟，起坐聽車聲。要欲聞清佩，方將出戶迎。晚鐘鳴上苑，疏雨過春城。了自不相顧，臨堂空複情。
聽宮鶯
作者：王維（唐）

春樹繞宮牆，宮鶯囀曙光。忽驚啼暫斷，移處弄還長。隱葉棲承露，攀花出未央。遊人未應返，為此始思鄉。
雜詩
作者：王維（唐）

雙燕初命子，五桃新作花。王昌是東舍，宋玉次西家。小小能織綺，時時出浣紗。親勞使君問，南陌駐香車。
留別錢起
作者：王維（唐）

卑棲卻得性，每與白雲歸。徇祿仍懷橘，看山免采薇。暮禽先去馬，新月待開扉。霄漢時回首，知音青瑣闈。
留別丘為
作者：王維（唐）

歸鞍白雲外，繚繞出前山。今日又明日，自知心不閑。親勞簪組送，欲趁鶯花還。一步一回首，遲遲向近關。
愚公穀三首
作者：王維（唐）

愚穀與誰去，唯將黎子同。非須一處住，不那兩心空。甯問春將夏，誰論西複東。不知吾與子，若個是愚公。吾家愚穀裡，此谷本來平。雖則行無跡，還能回應聲。不隨雲色暗，只待日光明。緣底名愚穀，都由愚所成。借問愚公穀，與君聊一尋。不尋翻到谷，此穀不離心。行處曾無險，看時豈有深。寄言塵世客，何處欲歸臨。
酬慕容十一
作者：王維（唐）

行行西陌返，駐幰問車公。挾轂雙官騎，應門五尺僮。老年如塞北，強起離牆東。為報壺丘子，來人道姓蒙。
過始皇墓
作者：王維（唐）

古墓成蒼嶺，幽宮象紫臺。星辰七曜隔，河漢九泉開。有海人寧渡，無春雁不回。更聞松韻切，疑是大夫哀。
恭懿太子輓歌五首
作者：王維（唐）

何悟藏環早，才知拜璧年。翀天王子去，對日聖君憐。樹轉宮猶出，笳悲馬不前。雖蒙絕馳道，京兆別開阡。蘭殿新恩切，椒宮夕臨幽。白雲隨鳳管，明月在龍樓。人向青山哭，天臨渭水愁。雞鳴常問膳，今恨玉京留。騎吹淩霜發，旌旗夾路陳。凱容金節護，冊命玉符新。傅母悲香褓，君家擁畫輪。射熊今夢帝，秤象問何人。蒼舒留帝寵，子晉有仙才。五歲過人智，三天使鶴催。心悲陽祿館，目斷望思臺。若道長安近，何為更不來。西望昆池闊，東瞻下杜平。山朝豫章館，樹轉鳳凰城。五校連旗色，千門疊鼓聲。金環如有驗，還向畫堂生。
故太子太師徐公輓歌四首
作者：王維（唐）

功德冠群英，彌綸有大名。軒皇用風後，傅說是星精。就第優遺老，來朝詔不名。留侯常闢穀，何苦不長生。謀猷為相國，翊戴奉宸輿。劍履升前殿，貂蟬託後車。齊侯疏土宇，漢室賴圖書。僻處留田宅，仍才十頃餘。舊裡趨庭日，新年置酒辰。聞詩鸞渚客，獻賦鳳樓人。北首辭明主，東堂哭大臣。猶思禦朱輅，不惜汙車茵。久踐中臺座，終登上將壇。誰言斷車騎，空憶盛衣冠。風日鹹陽慘，笳簫渭水寒。無人當便闕，應罷太師官。
故西河郡杜太守輓歌三首
作者：王維（唐）

天上去西征，雲中護北平。生擒白馬將，連破黑雕城。忽見芻靈苦，徒聞竹使榮。空留左氏傳，誰繼卜商名。返葬金符守，同歸石窌妻。卷衣悲畫翟，持翣待鳴雞。容衛都人慘，山川駟馬嘶。猶聞隴上客，相對哭徵西。塗芻去國門，秘器出東園。太守留金印，夫人罷錦軒。旌旗轉衰木，簫鼓上寒原。墳樹應西靡，長思魏闕恩。
故南陽夫人樊氏輓歌
作者：王維（唐）

錦衣餘翟茀，繡轂罷魚軒。淑女詩長在，夫人法尚存。凝笳隨曉旆，行哭向秋原。歸去將何見，誰能返戟門。
達奚侍郎夫人寇氏輓詞二首
作者：王維（唐）

束帶將朝日，鳴環映牖辰。能令諫明主，相勸識賢人。遺掛空留壁，迴文日覆塵。金蠶將畫柳，何處更知春。女史悲彤管，夫人罷錦軒。蔔塋佔二室，行哭度千門。秋日光能淡，寒川波自翻。一朝成萬古，松柏暗平原。
《送孫秀才
作者：王維（唐）

帝城風日好，況複建平家。玉枕雙文簟，金盤五色瓜。山中無魯酒，松下飯胡麻。莫厭田家苦，歸期遠複賒。
酬耿拾遺題贈
作者：嚴維（唐）

掩扉常自靜，驛吏忽傳呼。水巷驚馴鳥，藜床起病軀。顧身悲欲老，戒子力為儒。明日公西去，煙霞複作徒。
酬王侍禦西陵渡見寄
作者：嚴維（唐）

前年萬裡別，昨日一封書。郢曲西陵渡，秦官使者車。柳塘燻晝日，花水溢春渠。若不嫌雞黍，先令掃弊廬。
酬劉員外見寄
作者：嚴維（唐）

蘇耽佐郡時，近出白雲司。藥補清羸疾，窗吟絕妙詞。柳塘春水慢，花塢夕陽遲。欲識懷君意，明朝訪楫師。
同韓員外宿雲門寺
作者：嚴維（唐）

小嶺路難近，仙郎此夕過。潭空觀月定，澗靜見雲多。竹翠煙深鎖，松聲雨點和。萬緣俱不有，對境自垂蘿。
酬諸公宿鏡水宅
作者：嚴維（唐）

倖免低頭向府中，貴將藜藿與君同。陽雁叫霜來枕上，聞道漢家偏尚少，此身那此訪芝翁。
送薛尚書入蜀
作者：嚴維（唐）

卑情不敢論，拜首入轅門。列郡諸侯長，登朝八座尊。凝笳臨水發，行旆向風翻。幾許遺黎泣，同懷父母恩。
送李秘書往儋州
作者：嚴維（唐）

魑魅曾為伍，蓬萊近拜郎。臣心瞻北闕，家事在南荒。莎草山城小，毛洲海驛長。玄成知必大，寧是泛滄浪。
送人入金華
作者：嚴維（唐）

明月雙溪水，清風八詠樓。昔年為客處，今日送君遊。
送崔峒使往睦州兼寄薛司戶
作者：嚴維（唐）

如今相府用英髦，獨往南州肯告勞，冰水近開漁浦出，使者應須訪廉吏，府中惟有範功曹。
送房元直赴北京
作者：嚴維（唐）

猶道樓蘭十萬師，書生匹馬去何之。臨岐未斷歸家目，遙知到日逢寒食，彩筆長裾會晉祠。
荊溪館呈丘義興
作者：嚴維（唐）

失路荊溪上，依人忽暝投。長橋今夜月，陽羨古時州。野燒明山郭，寒更出縣樓。先生能館我，無事五湖遊。
一公新泉
作者：嚴維（唐）

山下新泉出，泠泠北去源。落池才有響，噴石未成痕。獨映孤松色，殊分眾鳥喧。唯當清夜月，觀此啟禪門。
奉試水精環
作者：嚴維（唐）

王室符長慶，環中得水精。任圓循不極，見素質仍貞。信是天然瑞，非因樸斫成。無瑕勝玉美，至潔過冰清。未肯齊瑉價，寧同雜佩聲。能銜任黃雀，亦欲應時明。
自雲陽歸晚泊陸澧宅
作者：嚴維（唐）

天陰行易晚，前路故人居。孤棹所思久，寒林相見初。閑燈忘夜永，清漏任更疏。明發還須去，離家幾歲除。
九日陪崔郎中北山宴
作者：嚴維（唐）

上客南臺至，重陽此會文。菊芳寒露洗，杯翠夕陽曛。務簡人同醉，溪閑鳥自群。府中官最小，唯有孟參軍。
留別鄒紹劉長卿
作者：嚴維（唐）

中年從一尉，自笑此身非。道在甘微祿，時難恥息機。晨趨本郡府，晝掩故山扉。待見干戈畢，何妨更采薇。
書情獻相公
作者：嚴維（唐）

年來白髮欲星星，誤卻生涯是一經。魏闕望中何日見，今日更須詢哲匠，不應休去老巖扃。
贈送朱放
作者：嚴維（唐）

昔年居漢水，日醉習家池。道勝跡常在，名高身不知。欲依天目住，新自始寧移。生事曾無長，惟將白接z5。
剡中贈張卿侍禦
作者：嚴維（唐）

闢疆年正少，公子貴初還。早列月卿位，新參柱史班。千夫馳驛道，駟馬入家山。深巷烏衣盛，高門畫戟閑。逶迤天樂下，照耀剡溪間。自賤遊章句，空為衰草顏。
贈萬經
作者：嚴維（唐）

萬公長慢世，昨日又隳官。縱酒真彭澤，論詩得建安。家山伯禹穴，別墅小長幹。輒有時人至，窗前白眼看。
書情上李蘇州
作者：嚴維（唐）

東土苗人尚有殘，皇皇亞相出朝端。手持國憲群僚畏，誤著青袍將十載，忍令漁浦卻垂竿。
餘姚祗役奉簡鮑參軍
作者：嚴維（唐）

童年獻賦在皇州，方寸思量君與侯。萬事無成新白首，知己欲依何水部，鄉人今正賤東丘。
奉和獨孤中丞遊雲門寺
作者：嚴維（唐）

絕壑開花界，耶溪極上源。光輝三獨坐，登陟五雲門。深木鳴騶馭，晴山曜武賁。亂泉觀坐臥，疏磬發朝昏。蒼翠新秋色，莓苔積雨痕。上方看度鳥，後夜聽吟猿。異跡焚香對，新詩酌茗論。歸來還撫俗，諸老莫攀轅。
奉和皇甫大夫夏日遊花嚴寺
作者：嚴維（唐）

初第華嚴會，王家少長行。到宮龍節駐，禮塔雁行成。蓮界千峰靜，梅天一雨清。禪庭未可戀，聖主寄蒼生。
宿法華寺
作者：嚴維（唐）

一夕雨沉沉，哀猿萬木陰。天龍來護法，長老密看心。魚梵空山靜，紗燈古殿深。無生久已學，白髮浪相侵。
題茅山李尊師所居
作者：嚴維（唐）

天師百歲少如童，不到山中更不逢。洗藥每臨新瀑水，此去人寰知近遠，回看路隔一重重。
送薛居士和州讀書
作者：嚴維（唐）

孤雲獨鶴共悠悠，萬卷經書一葉舟，楚地巢城民舍少，年少不應辭苦節，諸生若遇亦封侯。
送李端
作者：嚴維（唐）

故關衰草遍，離別正堪悲。路出寒雲外，人歸暮雪時。少孤為客早，多難識君遲。掩泣空相向，風塵何所期。
宿天竺寺
作者：嚴維（唐）

方外主人名道林，怕將水月淨身心。居然對我說無我，寂曆山深將夜深。
丹陽送韋參軍
作者：嚴維（唐）

丹陽郭裡送行舟，一別心知兩地秋。日晚江南望江北，寒鴉飛盡水悠悠。
入唐溪
作者：嚴維（唐）

嘯終萬籟起，吹去當溪雲。環嶼或明昧，遠峰尚氛氳。雨新翠葉發，夜早玄象分。金澗流不盡，入山深更聞。
送桃巖成上人歸本寺
作者：嚴維（唐）

長老歸緣起，桃花憶舊巖。清晨雲抱石，深夜月籠杉。道具門人捧，齋糧穀鳥銜。餘生願依止，文字欲三緘。
酬普選二上人期相會見寄
作者：嚴維（唐）

本意宿東林，因聽子賤琴。遙知大小朗，已斷去來心。夜靜溪聲近，庭寒月色深。寧知塵外意，定後便成吟。
相裡使君宅聽澄上人吹小管
作者：嚴維（唐）

秦僧吹竹閉秋城，早在梨園稱主情。今夕襄陽山太守，座中流淚聽商聲。
贈別至弘上人
作者：嚴維（唐）

最稱弘偃少，早歲草茅居。年老從僧律，生知解佛書。衲衣求壞帛，野飯拾春蔬。章句無求斷，時中學有餘。
奉和劉祭酒傷白馬
作者：嚴維（唐）

沛艾如龍馬，來從上苑中。棣華恩見賜，伯舅禮仍崇。鏡點黃金眼，花開白雪鬃。性柔君子德，足逸大王風。色照鳴珂靜，聲連噴玉雄。食場恩未盡，過隙命旋終。練影依雲沒，銀鞍向月空。仍聞樂府唱，猶念代勞功。
哭靈一上人
作者：嚴維（唐）

一公何不住，空有遠公名。共說岑山路，今時不可行。舊房松更老，新塔草初生。經論傳緇侶，文章遍墨卿。禪林枝幹折，法宇棟樑傾。誰複修僧史，應知傳已成。
題鮑行軍小閣
作者：嚴維（唐）

宇下無留事，經營意獨新。文房已得地，相閣是推輪。席上招賢急，山陰對雪頻。虛明先旦暮，啟閉異冬春。談笑兵家法，逢迎幕府賓。還將負暄處，時借在陰人。
陪皇甫大夫謁禹廟
作者：嚴維（唐）

竹使羞殷薦，松龕拜夏祠。為魚歌德後，舞羽降神時。文衛瞻如在，精靈信有期。夕陽陪醉止，塘上鳥鹹遲。